राजस्थान से एक स्तब्ध करने वाली खबर है। बीकानेर जिले के खाजूवाला थाना क्षेत्र में आठवीं क्लास की दो छात्राओं से रेप कर जहर देकर हत्या करने के आरोप में प्राइवेट स्कूल के संचालक राजेश धाकड़ को शुक्रवार रात अरेस्ट कर लिया गया। खाजूवाला थाना अधिकारी रामचन्द्र चौधरी ने बताया कि खाजूवाला क्षेत्र की दोनों छात्राओं ने पिछले 11 अप्रैल को रेप के बाद जहर खाकर जान दे दी थी। एक छात्रा ने स्कूल कैंपस में ही जहर खा लिया था, जबकि दूसरी छात्रा ने घर में जहर खाया था। उन्होंने बताया कि पीड़िता के पिता ने निजी स्कूल के संचालक राजेश धाकड़ के खिलाफ मामला दर्ज कराया है। स्कूल संचालक दोनों छात्राओं और अपने बेटे को जीप से स्कूल ले गया था। इसके बाद बेटे को उसने बाजार में फल लेने के लिए भेज दिया और बाद में संचालक ने दोनों छात्राओं से रेप किया।